ທ່ານນາງ Merkel ພົບພວກຜູ້ນຳ ຈາກປະເທດ ໃນແຫຼມ Balkan
ນາຍົກເຢຍຣະມັນ ທ່ານນາງ Angela Merkel ຈະພົບປະ ກັບບັນດາຜູ້ນຳ ປະເທດຈາກແຫຼມ Balkan ເພື່ອຫາລື ກ່ຽວກັບ ວິກິດການຜູ້ລີ້ໄພ.
ນາຍົກລັດຖະມົນຕີເຢຍຣະມັນ ທ່ານນາງ Angela Merkel ກຳ ລັງພົບປະ ໃນວັນພະຫັດມື້ນີ້ ກັບພວກຜູ້ນຳຂອງບັນດາປະເທດ ໃນແຫລມ Balkan ເພື່ອຫາລືກ່ຽວກັບວິກິດການຜູ້ລີ້ໄພ ທີ່ຮ້າຍ ແຮງສຸດ ນັບແຕ່ສົງຄາມໂລກຄັ້ງທີ 2 ເປັນຕົ້ນມາ ການພົບປະດັ່ງກ່າວມີຂຶ້ນທີ່ນະຄອນວຽນນາ ປະເທດອອສເຕຣຍ ນຶ່ງມື້ຫລັງຈາກທ່ານນາງ Merkel ປະເຊີນໜ້າ ກັບພວກປະທ້ວງ ຕໍ່ຕ້ານຜູ້ລີ້ໄພ ຢູ່ທີ່ ເມືອງ Heidenau ໃນພາກຕາເວັນອອກຂອງ ເຢຍຣະມັນໂດຍກ່າວວ່າ ປະເທດຂອງທ່ານນາງຈະບໍ່ມີການໂຍະ ຍານຜ່ອນຜັນ ໃຫ້ແກ່ການປະຕິບັດຕໍ່ພວກຜູ້ລີ້ໄພທີ່ໜ້າລະອາຍ ໃຈແລະໜ້າລັງກຽດ ສູນອົບພະຍົບທີ່ເມືອງ Heidenau ທີ່ທ່ານນາງ Merkel ໄປຢ້ຽມຢາມນັ້ນ ແມ່ນເປັນບ່ອນ ທີ່ມີການເດີນຂະບວນປະທ້ວງຂອງພວກນິຍົມ Nazi ໃໝ່ແລະໃນລະຫວ່າງການຢ້ຽມຢາມ ຂອງທ່ານນາງ Merkel ໃນວັນພຸຸດວານນີ້ປະຊາຊົນຫຼາຍສິບຄົນໄດ້ໄປໂຮມຊຸມນຸມກັນ ຢູ່ ນອກສູນດັ່ງກ່າວສະແດງຄວາມບໍ່ພໍໃຈແລະຮ້ອງໂຮຂຶ້ນວ່າ “ຂາຍຊາດ” “ຂາຍຊາດ” ຂະນະດຽວກັນ ຄວາມວຸ້ນວາຍກ່ຽວກັບພວກອົບພະຍົບ ກໍໄດ້ເກີດຂຶ້ນ ຢູ່ໃນພາກໃຕ້ຂອງ ປະເທດຮັງກາຣີໂດຍທີ່ຕຳຫຼວດໄດ້ຍິງລະເບີດນ້ຳຕາເຂົ້າໃສ່ສູນຜູ້ລີ້ໄພ Roszke ບ່ອນທີ່ ຜູ້ລີ້ໄພປະມານ 200 ຄົນ ໄດ້ປະຕິເສດ ບໍ່ຍອມແປະໂປ້ ແລະພະຍາຍາມທີ່ຈະອອກຈາກ ສູນໄປ ຜູ້ບັນຊາການຕຳຫຼວດແຫ່ງຊາດຂອງຮັງກາຣີ ທ່ານ Karoly Papp ກ່າວວ່າ ພາຍໃນກາງ ເດືອນກັນຍານີ້ ຈະມີການສົ່ງຕຳຫຼວດຫຼາຍກວ່າ 2,100 ຄົນໄປ ຍັງເຂດຊາຍແດນ ພ້ອມ ກັບເຮືອບິນເຮຣີຄອບເຕີ້ ຕຳຫຼວດທີ່ມີໝາຊ່ອຍ ແລະ ຕຳຫຼວດລາດຕະເວນເທິງຫລັງມ້າ ນອກນັ້ນ ຮັງກາຣີຍັງພິຈາລະຈາທີ່ຈະສົ່ງທະຫານໄປສະກັດກັ້ນພວກຜູ້ລີ້ໄພບໍ່ໃຫ້ເຂົ້າປະ ເທດ ພວກຄົນງານຮັງກາຣີກຳລັງສ້າງຮົ້ວສູງ 3 ແມັດເຄິ່ງຕາມຊາຍແດນທີ່ຍາວ 175 ກິໂລແມັດ ກັບເຊີເບຍ ເພື່ອປ້ອງກັນບໍ່ໃຫ້ຜູ້ລີ້ໄພເຂົ້າປະເທດ ແຕ່ໃນເວລານີ້ ໄດ້ພາກັນປີນຂ້າມຫລື ບໍ່ກໍລອດຮົ້ວໜາມໝາກຈັບເຂົ້າໄປຫາຕຳຫຼວດທີ່ ມີຈຳນວນພຽງໜ້ອຍດຽວ ຊຶ່ງໄດ້ພະຍາ ຍາມແປະໂປ້ ແລະເຮັດເອກກະສານໃຫ້ແກ່ພວກເຂົາເຈົ້ານັ້ນ Funding shortfall Europe's Response a Failure